Diari Oficial de la Generalitat Valenciana


Sumari del DOGV 5541, del 25-06-2007 (2007/8257)

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.494,08 m² de superfície, situada a Moncada (València), partida de la Senda, realitzada per l'ajuntament del dit municipi a favor de la Generalitat, per a ser destinat a l'ampliació de l'IES "Tierno Galván".
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8257


Data del document
:   15-06-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Moncada
    * cultura regional
    * transmissió de la propietat
    * propietat immobiliària

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.494,08 m² de superfície, situada a Moncada (València), partida de la Senda, realitzada per l'ajuntament del dit municipi a favor de la Generalitat, per a ser destinat a l'ampliació de l'IES "Tierno Galván". [2007/8257]  
L'Ajuntament de Moncada, en sessió plenària realitzada el dia 30 de novembre de 2006, va acordar la cessió gratuïta a la Generalitat de la parcel·la de la seua propietat, de 1.494,08 m² de superfície, situada en la partida de la Senda, de la dita població.  
A proposta de la conselleria de Cultura, Educació i Esport, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a l'ampliació de l'institut d'educació secundària "Tierno Galván" de Moncada, que figura en l'inventari General de Béns i Drets de la Generalitat amb el codi 46/171/005/000, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Moncada de la parcel·la que té 1.494,08 m² de superfície, situada en la partida de la Senda de la dita població, que confronta: nord i est; parcel·la de l'IES "Tierno Galván", sud, camí de l'escorxador, i oest, finca de la qual se segrega, destinada a col·legi "Blasco Ibáñez".   
La parcel·la cedida se segrega de la finca de 9.984,49 m² de superfície inscrita en el Registre de la Propietat de Moncada al tom 1534, llibre 146, foli 86, finca 13513, inscripció 1ª.   
Referència cadastral: 8998709TO4320E3948IM (part).   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Moncada, s'efectua amb la condició de destinar la parcel·la a l'ampliació de l'institut d'educació secundària "Tierno Galván" de Moncada i amb subjecció al que establix l'article 111 del Reglament de Béns de les Entitats Locals.  
Tercer  
Agrupar la parcel·la cedida de 1.494,08 m² de superfície amb la finca 13369 inscrita en el Registre de la Propietat de Moncada, on s'ubica l'IES "Tierno Galván" de Moncada, que figura en l'Inventari General de Béns i Drets de la Generalitat amb el codi 46/171/005/000, i que segons recent mesurament té 9.473,06 m² de superfície el que permetrà a l'institut tindre una superfície total de 10.967,14 m².  
Quart  
La parcel·la agrupada s'haurà d'inscriure en l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria de Cultura, Educació i Ciència, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 de juny de 2007.- El conseller d'Economia, Hisenda i Ocupació: Gerardo Camps Devesa.